Okirat száma: 4/2017/ HSZI

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. 8/A. §-a alapján Pesterzsébet Önkormányzatának Humán Szolgáltatások Intézménye alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Pesterzsébet Önkormányzatának Humán Szolgáltatások Intézménye
      2. rövidített neve: HSZI
   2. A költségvetési szerv
      1. székhelye: 1205 Budapest, Jókai Mór utca 74-76.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1. | felnőtt háziorvosi rendelők, gondnoki lakás | 1201 Budapest, Virág Benedek utca 46 |
| 2. | felnőtt háziorvosi rendelők, felnőtt fogászati és gyermek fogászati rendelők | 1203 Budapest, Ady Endre utca 1. |
| 3. | felnőtt háziorvosi rendelő | 1203 Budapest, Zamárdi utca 11 |
| 4. | felnőtt háziorvosi rendelők | 1201 Budapest, Vörösmarty utca 5. |
| 5. | felnőtt háziorvosi rendelők | 1202 Budapest, Szabadka utca 49. |
| 6. | felnőtt háziorvosi rendelők, gyermekfogászati rendelő ifjúság-egészségügyi gondozás | 1202 Budapest, Bácska tér 3. |
| 7. | gyermek háziorvosi rendelők, védőnői szolgálat | 1204 Budapest, Pacsirta utca 157. |
| 8. | gyermekfogászati és felnőtt fogászati rendelők | 1201 Budapest, Székelyhíd utca 8. |
| 9. | gyermek háziorvosi rendelők, védőnői szolgálat | 1205 Budapest, Vas Gereben utca 1. |
| 10 | Család- és Gyermekjóléti Központ | 1203 Budapest, Pázsitos sétány 7. |
| 11. | Lajtha utcai Szociális Szolgáltató Központ | 1203 Budapest, Pázsitos sétány 5. |
| 12. | Nagy Győry utcai Szociális Szolgáltató Központ | 1201 Budapest, Nagy Győry István utca 29-31/a. |
| 13. | Marót utcai Szociális Szolgáltató Központ | 1202 Budapest, Marót utca 10. |
| 14. | Vágóhíd utcai Szociális Szolgáltató Központ | 1201 Budapest, Vágóhíd utca 26. |
| 15. | Adományraktár | 1205 Budapest, Mártírok útja 87/a. |
| 16. | Pesterzsébeti Játszótér – Játszóház | 1203 Budapest, Hársfa sétány. 21. |
| 17. | bölcsőde | 1201 Budapest, Vörösmarty utca 89-91. |
| 18. | bölcsőde | 1204 Budapest, Ady Endre utca 83-87. |
| 19. | bölcsőde | 1202 Budapest, Mártírok útja 178. |
| 20. | bölcsőde | 1204 Budapest, Köztársaság tér 1. |
| 21. | bölcsőde | 1203 Budapest, Kossuth Lajos utca 3. |
| 22. | Foglalkoztató Központ | 1202 Budapest, Csallóköz utca 28. |
| 23. | raktár | 1204 Budapest, Tátra tér B/2. I. lph. |
| 24. | Pince Ifjúsági Klub | 1203 Budapest, Ferenc utca 1. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1995.07.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Budapest Főváros XX. kerület Pesterzsébet Önkormányzata
      2. székhelye: 1201 Budapest XX., Kossuth Lajos tér 1.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1. | Pesterzsébeti Szociális és Gyermekvédelmi Központ | 1201 Budapest, Nagy Győry István utca 29-31/a |
| 2. | Pesterzsébet Önkormányzatának Egyesített Bölcsődéi | 1201 Budapest, Vörösmarty utca 89-91 |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Budapest Főváros XX. kerület Pesterzsébet Önkormányzatának Képviselő-testülete
      2. székhelye: 1201 Budapest XX., Kossuth Lajos tér 1.
   2. A költségvetési szerv fenntartójának
      1. megnevezése: Budapest Főváros XX. kerület Pesterzsébet Önkormányzata
      2. székhelye: 1201 Budapest XX., Kossuth Lajos tér 1.
2. **A költségvetési szerv tevékenysége**
   1. A költségvetési szerv közfeladata:

A szociális igazgatásról és a szociális ellátásokról szóló 1993. évi III. törvény 62-65. §-a, 65/F. § (1) bekezdés a) pontja, 80. § (3) bekezdés a) pontja által meghatározott feladatok ellátása, a gyermekek védelméről és a gyámügyi igazgatásról szóló 1997. évi XXXI. törvény 39-40. §-a (család- és gyermekjóléti szolgálat), 41-43. §-a (bölcsődei ellátás), 40/A. § (család- és gyermekjóléti központ), 44/B. §-a (napközbeni gyermekfelügyelet), 44/D. §-a (játszótér) és 45-48. §-a (gyermekek átmeneti gondozása), 49. §-a (helyettes szülő) és 50. §-a (gyermekek átmeneti otthona) szerinti feladatok, valamint az egészségügyről szóló 1997. évi CLIV. törvény 98. § és 152. §-ában meghatározott feladatok ellátása (figyelemmel a területi védőnői ellátásról szóló 49/2004. (V.21.) ESzCcM, a háziorvosi, házi gyermekorvosi és fogorvosi tevékenységről szóló 4/2000. (II.25.) EüM, valamint az iskola-egészségügyi ellátásról szóló 26/1997. (IX.3.) NM. rendeletben foglaltakra). A költségvetési szerv bölcsődeként megjelölt telephelyein saját konyha működtetésével Gyvt. szerinti intézményi gyermekétkeztetés biztosítása.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | Szakágazat száma | Szakágazat megnevezése |
| 1. | 869000 | Egyéb humán-egészségügyi ellátás |

* 1. A költségvetési szerv alaptevékenysége:

A költségvetési szerv a szociális igazgatásról és a szociális ellátásokról szóló 1993. évi III. törvény, a gyermekek védelméről és a gyámügyi igazgatásról szóló 1997. évi XXXI., valamint az egészségügyről szóló 1997. évi CLIV. törvény, illetve ezen törvények felhatalmazása alapján megalkotott (helyi) rendeletek alapján az általa nyújtott szociális, gyermekjóléti, valamint egészségügyi szolgáltatások által hozzájárul a helyi önkormányzati szociál- és egészségpolitika megvalósításához:

a) szociális étkeztetés keretében azoknak a szociálisan rászorultaknak a legalább napi egyszeri meleg étkeztetéséről gondoskodik, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani

b) házi segítségnyújtás keretében a szolgáltatást igénybe vevő személy saját lakókörnyezetében önálló életvitel fenntartása érdekében szociális segítést, személyi gondozást biztosít.

c) jelzőrendszeres házi segítségnyújtás keretében biztosítja az ellátott személy segélyhívása esetén az ügyeletes gondozónak a helyszínen történő haladéktalan megjelenését, a segélyhívás okául szolgáló probléma megoldása érdekében szükséges azonnali intézkedések megtételét, illetve szükség esetén további egészségügyi vagy szociális ellátás kezdeményezését

d) idősek nappali ellátása – idősek klubja nappali ellátás keretében a saját otthonukban élő, 18. életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére

e) időskorúak átmeneti gondozását teljes körű bentlakásos ellátás formájában a költségvetési szerv a Lajtha utcai Szociális Szolgáltató Központ telephelyén nyújtja azon időskorúak, illetve 18. életévüket betöltött beteg személyek részére, akik önmagukról betegségük miatt, vagy más okból otthonukban időlegesen nem képesek gondoskodni

f) szociális foglalkoztatás keretében elősegíti a megváltozott munkaképességű munkavállalók életvitelének javítását, közösségi kapcsolataik könnyebb kialakítását, rehabilitációjuk előrehaladását.

g) család- és gyermekjóléti szolgáltatási feladatokat, családsegítési feladatokat, valamint a család- és gyermekjóléti központhoz tartozó feladatokat lát el

h) gyermekek napközbeni ellátása keretében napközbeni gyermekfelügyeletet, valamint a Pesterzsébeti Játszótér – Játszóház telephelyen alternatív napközbeni ellátást biztosít

i) gyermekek átmeneti gondozása keretében gyermekek átmeneti otthona és helyettes szülői ellátás nyújt

j) bölcsődeként megjelölt telephelyein a családban nevelkedő a Gyvt. 42. § (1) bekezdésében meghatározott életkorú gyermekek napközbeni ellátását, szakszerű gondozását, nevelését, valamint saját konyha működtetésével az egészséges táplálkozás követelményének megfelelő gyermekétkeztetés ellátását biztosítja

k) szállítási szolgáltatást nyújt egyrészt azon gyermekek számára, akiknek akut vagy krónikus állapota nem teszi lehetővé a közösségi közlekedés igénybevételét, ugyanakkor még lehetővé teszi a nem szakirányú végzettségű kísérő melletti szállítást, másrészt a kerület felnőtt idős és/vagy mozgásában nehezített és/vagy fogyatékossággal küzdő lakosai részére

l) egészségügyi alapellátást (felnőtt és gyermek háziorvosi szolgálat, gyermek és felnőtt fogorvosi szolgálat, védőnői szolgálat, iskola-egészségügyi szolgálat, család- és nővédelmi egészségügyi gondozás) nyújt

m) otthoni egészségügyi szakápolási feladatokat lát el.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | Kormányzati funkciószám | Kormányzati funkció megnevezése |
| 1. | 013350 | Az önkormányzati vagyonnal való gazdálkodással kapcsolatos feladatok |
| 2. | 041231 | Rövid időtartamú közfoglalkoztatás |
| 3. | 041232 | Start-munka program- Téli közfoglalkoztatás |
| 4. | 041233 | Hosszabb időtartamú közfoglalkoztatás |
| 5. | 051050 | Veszélyes hulladék begyűjtése, szállítása, átrakása |
| 6. | 072111 | Háziorvosi alapellátás |
| 7. | 072311 | Fogorvosi alapellátás |
| 8. | 072410 | Otthoni (egészségügyi) szakápolás |
| 9. | 074031 | Család és nővédelmi egészségügyi gondozás |
| 10. | 074032 | Ifjúság –egészségügyi gondozás |
| 11. | 084070 | A fiatalok társadalmi integrációját segítő struktúra, szakmai szolgáltatások fejlesztése, működtetése |
| 12. | 098023 | Korai fejlesztés és fejlesztő nevelés tevékenység szakmai feladatai |
| 13. | 098024 | Korai fejlesztés és fejlesztő nevelés tevékenység működtetési feladatai |
| 14. | 101270 | Fogyatékossággal élők társadalmi integrációját és életminőségét segítő programok, támogatások |
| 15. | 102025 | Időskorúak átmeneti ellátása |
| 16. | 102031 | Idősek nappali ellátása |
| 17. | 104012 | Gyermekek átmeneti ellátása |
| 18. | 104030 | Gyermekek napközbeni ellátása |
| 19. | 104031 | Gyermekek bölcsődei ellátása |
| 20. | 104035 | Gyermekétkeztetés bölcsődében, fogyatékosok nappali intézményében |
| 21. | 104042 | Család és gyermekjóléti szolgáltatások |
| 22. | 104043 | Család és gyermekjóléti központ |
| 23. | 104060 | A gyermekek, fiatalok és családok életminőségét javító programok |
| 24. | 107016 | Utcai szociális munka |
| 25. | 107030 | Szociális foglalkoztatás |
| 26. | 107051 | Szociális étkeztetés |
| 27. | 107052 | Házi segítségnyújtás |
| 28. | 107053 | Jelzőrendszeres házi segítségnyújtás |

* 1. A költségvetési szerv illetékessége, működési területe: Budapest XX. Kerület, Pesterzsébet közigazgatási területe.

1. **A költségvetési szerv szervezete és működése**
   1. A költségvetési szerv vezetőjének megbízási rendje: Az intézmény vezetőjét - a közalkalmazottak jogállásáról szóló 1992. évi XXXIII. törvény és annak végrehajtási szabályai alapján - nyilvános pályázati eljárás útján legfeljebb öt év határozott időre Budapest Főváros XX. kerület Pesterzsébet Önkormányzatának Képviselő-testülete bízza meg. Az egyéb munkáltatói jogokat Budapest Főváros XX. kerület Pesterzsébet Önkormányzatának Polgármestere gyakorolja.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1. | közalkalmazotti jogviszony | A közalkalmazottak jogállásáról szóló 1992. évi XXXIII. törvény, |
| 2. | munkaviszony | A munka törvénykönyvéről szóló 2012. évi I. törvény |
| 3. | megbízási jogviszony | a Polgári Törvénykönyvről szóló 2013. évi V. törvény |

Kelt: 2017. szeptember 14.

Az államháztartásról szóló törvény végrehajtásáról szóló 368/2011. (XII. 31.) Korm. rendelet   
5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a Pesterzsébet Önkormányzatának Humán Szolgáltatások Intézménye 2017. szeptember 14. napján kelt…………………… napjától alkalmazandó 3/2017/HSZI/Mód. okiratszámú módosító okirattal végrehajtott módosítása szerinti tartalmának.

Kelt: Budapest, ……………….

P.H.

Magyar Államkincstár